पार्षद के घर के पीछे बगीचे की डर्टी पिक्चर
रहवासी बाबा बियाणी, कमलेश सेन ने बताया बगीचे के आसपास खस्ताहाल व्यवस्थाओं को सुधारने की मांग विधायक से भी की, लेकिन इसका भी काेई असर नहीं हुआ। बगीचे के पास से ही एमडी जैन कॉलोनी में जाने का सीधा रास्ता है, लेकिन गंदगी फैली रहने से इस रास्ते का उपयोग लोगों ने कम कर दिया है।
नहीं मिलते सुकून के पल
बाहेती कॉलोनी की कविता भावसार, मंजू अरसे ने बताया सुकून के पल बिताने के लिए बगीचा होना जरूरी है, लेकिन ऐसे बगीचे में जाने से सेहत तंदुरुस्त तो नहीं होगी, तबीयत बिगड़ने के पूरे आसार है।
भास्कर संवाददाता | सनावद
वार्ड क्रमांक एक की बाहेती कॉलोनी और एमडी जैन कॉलोनी के करीब 3500 रहवासियों के बीच एक बगीचा पार्षद निवास के ठीक पीछे बना हुआ है, लेकिन इसकी तस्वीर ही बदल गई है।
सफाई और उचित रखरखाव के अभाव में यहां की डर्टी पिक्चर देखकर रहवासी मुंह-नाक बनाने लगे हैं। यहां बच्चे और रहवासी तो नहीं आते लेकिन आवारा पशु दिनभर घूमते हुए नजर आ जाते हैं। पूर्व पार्षद नरेंद्र राठाैड़ ने बताया कि स्वास्थ्य अधिकारी योगेंद्र गुप्ता को कई बार मौखिक शिकायत कर चुके हैं। लेकिन जवाबदारों के कान पर जूं तक नहीं रेंगती है। आलम यह है कि बगीचे की तार फेंसिंग भी अब तो टूटने लग गई है।
कराएंगे सफाई
बगीचे के आसपास सफाई होती है। शुक्रवार को सुबह सबसे पहले वहां की ही सफाई करेंगे। -योगेंद्र गुप्ता, स्वास्थ्य अधिकारी नपा
नपा उदासीन
बगीचे के आसपास पसरी है गंदगी। दिनभर यहां अावारा पशु घूमते रहते हैं।
bho_Deva hin_Deva hin_Deva hin_Deva san_Deva hin_Deva hin_Deva hin_Deva hin_Deva npi_Deva hin_Deva